EEE) EI EEE) EEE EEE ELENEI ED IESENE) EI Ei 


- B. IORGA 


ROMÎNII +- 


PESTE NISTRU 


Lămuriri pentru a-i 
ajuta în lupta lor. 


JA ŞI 


Ei EEE EEE EIEISIEIEIEIE, 


TIPOGRAFIA ZIARULUI „NEAMUL ROMÂNESC“ 


N. B. — Clişeele promise neputindu-se exe- 
cuta la timp, se vor adăugi, îngăduind îm- 
prejurările, ta ediţia francesă în preparatie. 

I. 


După socotelile făcute de d. G. M, Mur- 
goci în „Romănia Nouă“ din Chişinău, nu- 
mărul Romînilor ce trăiesc peste Nistru pănă 
departe în Răsărit, iar unii dintre dînşii şi 
pănă în Crimeia, ajunge şi la 450.000. 

Ei formează astfel un grup ronlănesc, pe 
alocurea compact, incunjurînd din toate păr- 
tile oraşele, care nu e inferior aceluia al 
Rominilor din Bucovina, — cari, aceştia, au 
lost mai mult ţinuţi în samă şi ajutaţi, fi- 
reşte, pentru că se află pe cele mai glorioase 
locuri ale trecutului moldovenesc de odini- 
oară, pentru că taie brazdă pe vechile cîmpii 
ale luptelor biruitoare, pentru că se închină 
în cele mai mindre dintre lăcaşurile ce înfă- 
țişează arta noastră şi pentru că în paza lor 
sînt mormintele cele mai sacre ale acestui 
neam. 

Într'o ţară unde istoria noastră na lăsat 
urme războinice, unde nu sint nume care 
să fie scrise pe paginile cronicelor şi unde 
mai nicăiri nu se ridică biserici şi mănăstiri 
răsărite din mărinimoasa jertfă, plină de e- 
vlavie, a Voevozilor Moldovei, pe ce cale 
au ajuns însă acei Romini, aşa de mulţi la 
număr, aşa de siguri de neamul tor, aşa de 
mult legați şi pănă astăzi de vechile lor da- 
tini, aşa de bucuroşi, astăzi, că a răzbătut 
şi pănă la dînşii vestea unei Basarabii res- 
tituite natiei noastre, unei Românii care s'a 
închegat în dureri şi se apără în mijlocul 
durerilor ? l 

Toate popoarele, şi cele mai mărunte, 
caută în momentul de fată a-şi documenta 
obîrşia lor, rostul lor pe pămîntul unde se 
află, şi a trage dintraceasta toate urmările 
în ce priveşte viaţa lor viitoare. In nevoile 
lii de sprijin devotat din partea mulțimilor, 
războiul de azi a aruncat, între alte lozince 
în stare a cîştiga devotamentul oamenilor, 
şi pe aceia a dreptului ce-l are orice popor, 
mare Sau mic, de a trăi după dorinţa lui 
liber rostită. Cumplite lupte se vor da, pe 
temeiul acestui principiu, care pînă acum nu 
se coborise încă destul de adinc în suflete, 

între conlocuitori şi vecini. Şi fiecare grup 
omenesc trebuie să-şi aibă la îndemină mij- 
loacele de luptă, măcar ca să se apere îm- 
potriva tendinței de a-l nimici şi de ai lua 
locul care-i poate veni, din partea unui 
grup rival. 

lar asemenea mijloace cine e chemat mai 
mult să le dea celor cari singuri de la sine, 
în vechea lor părăsire şi în desăvirşita lor 
întunecime-—-copii uitaţi în pustiu şi sălbă- 
tăciţi —, pot să se apere doar cu instinctul, 
care nu ajunge, decit însişi frații lor pe cari 
soarta l-a ajutat să mearga mai departe? 

De aici rostul acestor citeva explicaţii pri- 
vitoare la Rominii „transnistrieni“ pe cari 
ca oameni, ca suflete vii, ca parte integrantă 
a puterii noastre naţionale azi, a conştiinţei 
noastre depline mîni, nu înţelegem, oricare 
ar fi soarta teritoriului pe care-l ocupă, să-i 
jertiim nimănuia. 

E sigur că viaţa cea veche a Moldovei, 
viață de Stat, viaţă bisericească, viață de 
cultură, a venit de ia Nord şi de la Apus, 
din acel colţ de întreit hotar, unde se în- 
tilnesc Bucovina, Maramurăşul şi Romănia 
de azi şi unde odinioară nu era nicio în- 


—6— 


trerupere în viaţa romăneâscă trecând, din 
munte, spre Tisa la Apus, spre Răsărit la 
Siretiu, la Prut şi la Nistru. Mai tărziu numai, 
mutindu-se şi centrul din satele maramură- 
şene ale Voevozilor la Baia Moldovei, apoi 
la Siretiu, la Suceava, întrun tărziu şi la 
laşi, Ținuturile răsăritene au ajuns să atragă 
luarea aminte şi să oprească asupra lor 
munca de desțelenire, de întăie exploataţie 
agricolă a poporului nostru. In Basarabia- 
de-jos pănă pe la 1550 erau încă frumoase 
„pustiuri“ capabile de roadă îmbielşugată 
pe care' Domnii le dăruiau ca fără stăpîn 
boierilor gata să „descalece“ acolo, făcân- 
du-şi „curţile“ şi chemînd „vecini“ ca să 
împlinte în pămîntul negru fierul plugului lor. 

Dar nu e mai puţin adevărat că kofarul 
Moidovei a ajuns foarie răpede ia Nistru: 
în douăzeci, treizeci de ani. intindere fără 
păreche, a cării explicaţie se poate găsi 
numai într'aceia că Rominii nau făcut ţară 
nouă cu totul, ci că, venind în locuri asupra 
cărora se întindea, ca.şi asupra stepei ru- 
seşti, stăpinirea Tatarilor, au avut înnaintea 
lor o unitate politică mai veche, cu care 
toți erau deprinşi, şi căreia i-au substituit, 
la retragerea Tatarilor, loviti de Unguri în 

multe locuri, dar mai ales de Poloni în Ga- 
lia, de Ruşi setoşi de libertate în chiar 
miezul stăpiînirii lor, unitatea politică ro- 
mănească, supt forma aceasta a Mol- 
dovei, deosebită de forma politică din Sud, 
ceva mai veche, a [erii-Romănești, care sa 
desvoltat fără model. 

Atitea lucruri le-am luat de la Tatari, cum 
atitea le-au luat şi Ruşii. Păgîni cum erau, 
cruzi în năravuri, gata de pradă, ei repre- 
sintau totuşi, de la Ginghiz-Han încoace, 
o veche civilisaţie asiatică de o amănunţită 
şi precisă organisare. [n ce priveşte aşeză- 
mintele militare şi politice, ca și în ce pri 
veşte cele de negoț. 

Am moştenit astfel de la Tatari, dacă 
nu vama din Hotin, pe care se poate săo 
fi întemeiat noi cei d'intăiu, măcar — cu si- 
guranţă — vâm le dela Tighinea şi de la 
Cetatea-Albă, Ackermanul lor. 

Vama înseamnă însă şi frecătoarea, vadul 
întreg. Dar pentru a se stăpini vadul era 
de nevoie ca aşezări să ființeze de o parle 
și de alta a riului. 

Astfel, în zilele cînd Roman-Vodă, pe la 
1390, îşi zicea Domn pănă la Marea şi 
cînd tot cursul Nistrului, din Pocuția pănă 

la gură, era moldovenesc, trebuie să se ad- 
mită neapărat că sfrăji moldoveneşti se 
aflau și de ceia parte —cu atit mai mult, 
cu cît acolo, după înfringerea, risipirea şi 
retragerea Tatarilor, nu mai era un Stat, 
îngrijit de hotarele sale, ci numai un teri- 
toriu părăsit, prin care, cum şi spun iz- 
voareie, rătăciau bandele prădainice. 

Pentru a trece măriurile, pentru a păzi 
vadul, pentru a ocroti iarmaroacele de gra- 
niță, care incă de atunci au trebuit să existe, 
şi chiar pentru a supraveghia pustiul dintre 
Nistru şi Nipru, a fost nevoie, deci, de aşe- 
zări militare moldoveneşti şi, pe lîngă ele, 
Sa strîns firește o populație, care, înna- 
inte de venirea Evreilor, aparţinea exclusiv 
naţiei noastre. 

Nistrul era astfel pe ia 1400, zu numai 
un hotar moldovenesc, ci un ria romă- 
nese '. 


1 La Dunăre, eînd aveam noi vămile, am cucerit şi ora- 
şele turceşti şi, cînd vama a fost turcească, Tarcii au luat 
Brăila, Giurgiul, etc, 


HI. 
Podolia fără stäpin. 


In tot acest timp şi pănă în epoca lui 
Ştefan-cel-Mare — pentru a nu vorbi deo- 
camdată de lucruri mai nouă — malul sting 
al Nistrului rn se gă'eşte în stăpinire de 
Stat rusească şi, mai mult, el nu aparține 
unei puternice politice deplin constituile. 

Să urmărim vicisitudinile prin care, cu o 
răpeziciune care opreşte orice organisatie, 
orice colonisare, orice fundare de oraşe, 
trece această Podolie, această „ţară de supt 
dealuri“, numită astfel de o populaţie slava 
care deci venia din sus, de pe locurile în- 
nalte, adevărata ei patrie. 

La 1331 prinţul /izvan Olgerd, ale carui 
posesiuni moştenite erau departe în Vest, 
la Vilna, la Niemen, în vecinătate cu Prusia 
Ordinului Teutonic — duşmanul ereditar —, 

„cucereşte“ Podolia asupra Tatarilor, „cari“, 
spune un istoric german nepreocupat, „lo- 
cuiau atunci pustie podolene şi prădau 
adesea în Volinia şi pănă la Chiev. La Si- 
navoda (pe Nipru) au fost bătuţi Tatarii așa 
de rău, încît ei evacuară tot pănă la gura 
Dunării“ (Wagner, în „Weltgeschichte“ de la 
1788, vol. XLVI, p. 62). 

Dar cu acea ta nu se stableşte o domi- 
nație reala şi d` ectă a Lituanianului pagin, 
care nu e măcar un Slav, asupra acestor 
„pustii“. Biruitorul, prins îndată de alte 
griji, în acel Vest al Sainogiţiei şi Prusiei, 
infeodea/ă cu noua sa posesiune pe cei 
patru nepoți, fii ai fratelui său Coriat: Ale- 
xandru, Constantin, Teodor şi Gheorghe, 
aşa-numiţii Coriatovici. 

Nu e nicio dovadă că aceştia ar fi fost 
în stare să răsbată mai jos de Nistru, unde 
băciuiau încă Tatarii. Aşezările lor sînt nu- 
mai la Nord, unde ei întemeiază cetăţile 
Bekota, Simotricz, îndată distruse, şi Came- 
niţa. Şi gindul lor nici nu e să rămiie aici : 
Teodor merge la Novogrodek, în Lituania 
părintească; îl vom mai întîlni în Maramurăş. 
colonisînd între Romipi. "lar Gheorghe, lurg, 
va încerca să iea Moldova, unde se stingea 

dinastia lui Bogdan-Vodă, care se aliase, se 
pare, cu familia lui princiară. Pe la 1370 el 
izbuteşte a se aşeza momentan aici, dar ţara 
nu-l recunoaşte, boierii îl izgonesc, îl omoară; 
numele lui nu trece în lista Voevozilor; lo- 
cul mormîntului său e necunoscut ; numele 
lui se pomeneşte numai vag în cronică. 

Încercarea. de a preface Moldova întrun 
adaus al Podoliei bivane nu are astjel 
niciun viitor. Resultatul firesc a trebuit să 
fie însă acela că supt fiii Mugşatei, fata lui 
Lațco şi moştenitoarea de drept a Moldovei, 
fii născuţi din vre-o „căsătorie peste hotare, 
supt Petru deci şi supt Roman, se râsplă- 
fește tentativa podoieană printr o ofensivă 
națională a Rominilor moldoveni în a- 
ceastă Podolie. 

Cu atit mai mult, cu cît aici ceilalți doi 
Coriatovici vegetează fără a fi în stare să 
îndeplinească nimic. lar Olgerd însuşi, în 
luptă cu alţi megieşi— şi cu cneazul Mos- 
covei, Dimitrie —, nu intervine. 

La moartea lui, în 1381, nu mai era vorba 
de Coriatovici în Podolia, şi cneazul Litua- 
niei, impărțind stăpînirile sale, dădea Po- 
dolia unuia dintre tiii pe cari-i lăsa în urmă, 
loan Zedzevit (ibid, p. 87). Dar n avem 

nicio dovadă că el a venit în adevăr aici 
și că a exercitat drepturile sale. 

Astfel, în momentul când Moldova se 
consolidează, cînd Domnul ei primeşte ia 
dinsul pe fiul stăpinitorului din Moscova, 
viitorul cneaz Vasile, cînd el cumpără Po- 
cuţia de la noul domn al Lituaniei, Iagello, 
când acesta, botezindu-se spre a îi soțul 
princesei Hedviga şi rege al Poloniei, aşează 
la Vilna lui ca episcop nou pe Andrei Wa- 
silo, fost episcop catolic al Moldovei — la 
Siretiu —, în acel moment cînd expansiunea 
moldovenească trece hotarele politice şi in- 
fluenţează viaţa vecinilor, — Podolia apar- 
finînd nominal lui lagelio, nu e de fapt a 
nimånvia. 

Iagello încredințează Lituania fratelui său 
Skirgielo, botezat Casimir ; dar acum numai 
„O parte din Podolia" îi aparține (ibid. 
p. 106). Şi noul prinț, betiv şi arogant, se 
luptă continuu cu vărul său Vitovt, sprijinit 
de Cavalerii Teutoni şi aliat cu Moscovia. 
Cînd, la 1393, se cedează Lituania acestui 
mare om de ispravă, Svidrigailo, alt frate 
al lui lagello, reiea războiul civil, cu acelaşi 
sprijin teutonic. 

Teodor Coriatovici, care reapăruse, e prins 

de Lituani, cari ieau Camenița, şi-l duc la 
Vilna (rbid., p. 122). Ţara de peste Nistru 
e vindută atunci de Vitovt regelui Poloniei, 
care aşează aici pe cel ce-i dăduse banii, 
Spithko de Melsziyn, Voevod de Cracovia. 
Acesta piere curînd în luptă cu păgînii. Re- 
gele răscumpără Podolia de la văduva lui 
şi i-o dă lui Svidrigailo, pentru a i-o relua 
imediat, căci acesta fuge în Prusia. 

Podolia aparţine numai de la 1411, tot 
nominal însă şi numai pe viaţă, lui Vitovt, 
ale cărui mari planuri regale nu-i îngăduie 
a organisa nicăiri. După ce Moldovenii îl 
sprijiniră în 1399 la Vorscla, unde-l înving 
Tatarii, el caută a-şi ciştiga sprijinul lui Ale- 
xandru-cel-Bun al nostru. Domnului Moldo- 
vei, preţios vecin, i se dă astfel de soţie pe 
Ringala, sora, logodită odată cu Henric de 
Mazovia, a lui Vitovt. Ilie, fiul Jui Alexan- 
dru, va lua pe o princesă litvană, Marinka. 
La Camenița, cneazul ţine une ori Curtea 
lui, şi la Cetatea-Albă Increază meşteri lit- 
vani pentru a o întări contra Turcilor, dar 
pe sama Moldoveanului. 

Cu toată puterea lui Vitovt, Moldova 
rămine astfel hotăritoare la Nistru. Cind re- 
gele polon numeşte cneaz litvan pe fratele 

său Sigismund, Alexandru-Vodă sprijină cu 
oaste pe Svidrigailo. Cu atît mai mult, cu 
cît episcopul polon, catolic, de Camenița 
ocupase cetățile podolene la moartea lui 
Vitovt, Şi Feodor de Ostrog, care pătrunde 
cu legea lui rusească, ortodoxă, în ţară, e 
susținut de Moldoveni (ibid., pp. 158 61). 
Oricine caută a opri așezarea Polonilor la 
Nistru are în fața lui pe Alexandru-cel- 
Bun si pe urmâșii lui, cari nu vreau aici 
o adevărată stăpinire. Astfel, cînd fiul lui 
Sigismund, Mihail, e înlăturat de regele 
Casimir, fost şi el prinţ al Lituaniei, Petru- 
Vodă al Moldovei îl adăposteşte în 1448, 
refusind a-l da ofiţerilor regali (v. n-l 67, an. 
XIII, din „Neamul Romănesc“). 

Numai cind nu mai fură pretendenți 
litvani, murind şi Svidrigailo şi Mihail, re- 
gele-şi putu pune, pentru bani, pe Teodoric 
de Buczacz castelan şi căpitan în Podolia, 
şi numai la 1463 el răcsumpăra fara de 
la familia acestuia, printr un imposit piătit 
de locuitori. 

Dar Ştefan cel-Mare era acum Domn în 
Moldova, 

Ştefan-cel-Mlare și ţerile de 

peste Mistru. 

Se ştie că, la începutul Domniei lui, Şte- 
fan-cel-Mare a găsit în Hotin pe Poloni, 
cari întrebuințaseră cu dibăcie luptele cum- 
plite dintre fiii şi nepoţii de fii ai lui Ale- 
xandru-cel-Bun, marele său bunic. Se ştie 
iarăşi că, întrind cu Casimir, regele vecin, 
în legături care erau desvoltarea unor mai 
vechi legături ale dinastiei moldoveneşti cu 
Polonia pentru Pocuția singură, şi nu 
pentru Moldova întreagă, el şi-a căpătat din 
nou cetatea de la Nistru de sus, despre 
care Petru Rareş va spune că „sau Came- 
nita va înghiţi Hotinul sau Hotinul Came- 
niţa“ (Sarnicki, după ed. l-a a lui Dlugosz, 
II, col. 1895). In Hotin a păzit, o bucată 
de vreme, însuşi fratele mamei lui Ştefan. 

Pe acest timp însă Podolia aproape 
întrengă era numai un pustiu. Cînd, supt 
Bogdan, tatăl lui Ştefan, la 1450, Polonii 
incercară într'o expediţie de Podoleni, să 
iea Moldova si fură bătuţi la Crasna, Ta- 
tarii, cu sau fără înţelegere cu Domnul ame- 
nințat, năvăliră asupra pămînturilor acestor 
nobili ce se lăcomiau la prada noastră şi le 
devastară cu totul. Locuitorii fură duşi în 
robie, spune Dl :gosz, copiii, pruncii de lapte 
ucişi ; oile, vitele fură luate de năvălitori 
(Il, col. 63). Apoi în 1452 păginii vin din 
nou, taie şi prind pe cine întîlnesc, ard 
„Satele“ (deci niciun oraş), ocupă castelul 
Row, singurul din această regiune, pe cind 
Basarabia era plină de cetăţi. Teodoric de 
Buczacz nu se îngrijise a face straja obiş- 
nuită „în cîmpi“, adecă în aşa-numiţii „cimpi 
pustii“, cari se întindeau dincolo de Cetatea- 
Albă ca şi dincolo de Tighinea-Bender (ibid., 
col. 91; cf. Sarnicki, col. 1907). 

Polonii n'au fost în stare să refacă viaţa 
provinciei. Dacă Moldova a fost năvălită 
supt Ştefan de trei-patru ori de către Ta- 
tari, aceasta se datoreşte iarăşi lipsei de 
pază în Podolia, unde erau mai numai 
„Oslaţi“, iar locuitori pe alocurea de fel, 

până în Nipru. Ţara avea aşa de puţină 
valoare, încit, în războiul său cu Polonia, 
Ştefan n'a atacat decit Pocuția, ce-i dreptul 
„moşia“ sa, iar urmaşul său Bogdan a trecut 
doar pe la Camenița, atunci când a vrut 
să-şi răsbune prădînd contra vecinului său. 
Aici nu mai era nimic de luat: nici pentru 
Tatari, nici pentru duşmanii creştini. Şi acest 
Bogdan văzu necontenit pe Tatari prădindu-i 
țara tocmai pentru că Podolia însăsi nu 
era o piedecă. 

Comerţul polon nu se făcea prin aceste 
parți. Griul Podoliei venia la Cetatea-AlPă 
moldoveneasră, spune Sarnicki, şi de aici 
trecea şi pănă în Cipru (col. 1890). Pe la 
noi mergeau şi pelerinii ruşi la locurile Sfinte. 
la schimb însă, cum se simţiră mai tari, Mo - 
dovenii căutară legături de comerț şi din- 
colo de Nis. u. Catia din Crimeia, marea 
colonie genovesă, era apărată de ostasi mol- 
doveni şi romini în genere, pomeniti în so- 
cotelile ei; negustorii italieni de acolo fă- 
ceau drumul Sucevei şi aduceau daruri lui 
Ştefan, care li cerea să-i facă săbii după 
datina ţerii lui şi se supăra rău cînd ei nu-şi 
împliniau tăgăduiala. Dintre cele trei şlea- 
huri care străbăteau „cîmpii pustii“ dintre 

2 


SE e 


Nistru şi Nipru, unul se numia pănă pe ia 
1600 „şleahul moldovenesc“ (szlak vata- 
Chicus) şi el, mergînd spre Nistru, nu în- 
tilnia alte localităţi decit Buczacz, Bureciuj 
alor noştri, Zynkow, castelul pustiu Dzwan 
la Nistru şi castelul părăsit Russawa (:bid., 
col. 1895, 1897, 1923). Un timp Moldo- 
venii au smuls CGenovesilor castelul Lerici, 
o mică fortăreață la grra Niprului. Şi, în 
sfîrşit, erau legături şi la Nord, căci altfel 
bilciul de la Lublin n'ar fi fost plin de Mol- 
doveni şi lingă Ostrog, la Ostrokol, vadul 
nu Sar fi zis încă multă vreme „brodul bä- 
sărăbesc“ (brad bazarabski; ibid., col. 1905, 
1891, 1912). 

Pentru a se face acest negoț, din care 
Moldova şi-a ţinut lupta şi şi-a hrănit glo- 
ria, erą nevoie ca ea însăși să pazească 
drumurile. Şi, pentru ca aceasta să fie cu 
putință, Ștefan a căutat legături politice 
şi a încheiat legături de familie peste 
Nistru. S'a vorbit şi în „Neamul Romănesc“ 
(no. 67) de întăia lui căsătorie cu acea soră a 
„Tarilor“ de la Chiev, care a fost Doamna 
Evdochia, coboritoare prin bunicul ei Vla- 
dimir din dinastia lituaniană, el fiind fratele 

lui Vladislav lagello *; familia, scoasa din 
Chiev de regele Casimir, a dăinuit apoi la 
Sluck, de unde Neagoe Basarab îşi aducea, 
cum se vede dintr'o stofă la Argeş, mătă- 
surile scumpe (ibid., col. 1919 și /ascripțiile 
noastre). S'a spus tot acolo că fiica Evdo- 
chiei, Elena, a luat pe vărul său Ivan, fiul 
Marelui-Cneaz din Moscova. Ce/e doză cen- 
tre ruseşti erau legate astfel cu Moldova. 
A doua soţie a lui Ştefan, Maria, era de la 
Theodori sau Mangup în Crimeia, dintr'o 
ramură a Comnenilor Impărați în Trapezunt, 
şi fraţii Doamnei se ţineau în castelul lor 
cu ostaşi din Moldova. O altă fată a lui 
Ştefan, Maria, se mărită după un Vişnovieţ- 
chi, şi ei din vechiul neam stăpiînitor în 
Lituania. Crne nu vede vastul plan dinas- 
tic, politic, comercial care cuprindea de- 
parie peste Nistru tot Răsăritul ? 

Dar şleahul trebuia păzit deocamdată contra 
Tatarilor. Străjile n ajungeau. Atunci se re- 
curse la mijlocul unor călăreți ușori cari 
atacau tătareş'e pe Tatari: Cazacii. Cel 
d'intăiu şei al lor însă e un client al Dom- 
nului Moldovei, Ostafie Daşcovici. Şi cel 

de-al doilea va fi însuşi fiul Domniței Maria, 
celei măritate la Ruşi. 

Aceasta e moştenirea pe care o lasă Ştefan 
urmaşilor săi, chiar ducă ce, la 1484 pier- 
duse Cetatea-Albă. Bogdan, Petru Rareş o 
păstrează întreagă. Acesta din urmă făcea, 
pentru Sultanul însuşi, tot comerţul cu Mos- 
covia, ca unul care avea „şleahul“. Numai 
cind la 1538 Solimman-cel-Măreţ ocupâ Ti- 
ghinea, devenită Benderul său, şi tot Sudul 
basarabean, sprijinit pe Acherman şi Chilia, 
turcească şi ea încă din 1484, rolul Mol- 
dovei scăzu. 

Si în această vreme însă Podolia ră- 
mine pămintul fără stăpin și locuitori. 
Turcii nu dau voie a se face cetăţi de către 
Moldova (ibid., col. 1894, 1905), la Ka- 
mionka d. p., în față cu Benderul. lar la 
Nipru sint acum în cetăţuile lor Cazacii: 
mai mult primejdie decii apărare. La mijloc, 
aşa de puţină lume, încît cnejii de la Os- 
trog, prieteni ai Moldovei, /rebu:e să co- 
loniseze fara din nou (ibid, col. 1891, 
1894). Niciun oraş mare, nicio cetate pu- 
ternică, niciun port înfloritor: Odesa era 

atunci Hagibeiu, un sat tătăresc unde se 
culegea sare din apa Mării (ibid., col. 1893), 
Lumea venia la bilciurile din Moldova, şi 
acela din Orheiu, prădat de Cazaci, era 
vestit între toate. 


IV. 


Gospodäria mmoe!dovenească în 
Podolia, 


Pe la 1600, în părţile de peste Nistru 
nu se desvoltase încă nimic dintro viaţă 
politică asămănătoare cu aceia din Basarabia. 
Aici se ridicau, tăind calea Tatarilor, mai 
apoi şi a Cazacilor, puternice cetăţi, de la 
Ştefan şi de la Rareş, ca Hotinul—ars din 
poruncă turcească supt Lăpuşneanu —, ca 
Soroca şi Orheiul, pe cînd partea de jos a 
terii, unde în curînd altă poruncă turcească 
veni să coloniseze pe Tatari, formă, cu Ben- 
derul, Achermanul şi noua fortăreață tur- 
cească de la Ismail, o adevărată margene 
militară a Impărăţiei turceşti. Pe pămîntul 
Voevodului Moldovei ca şi pe acela al „Îm- 
păratului“, supt scutul ostaşilor, satele se 
înmulţiau şi se întăriau. lar dincolo timpul 

de odihnă între prădăciunile Tatarilor şi ale 
vechilor Cazaci (pănă la 1630), de o parte, 
iar, de alta, între frămîntările ruinătoare ale 
revoluţiei țerăneşti a lui Bogdan Hmilniţchi 
(de la 1640), nu îngădui nicio stabilire a 
unei mai trainice ordini de lucruri. Supt ra- 
portul bisericesc, pănă ce Moldoveanul Petru 
Movilă va ridica din nou ortodoxia lu Chiev, 
Podolenii de lege răsăriteană îşi aveau adesea 
legăturile ierarhice cu Moldova, Scaunul 
chievian, persecutat, fiind bănuit de pactare 
cu catolicii. 

De vre-o influenţă, de orice natură, a 
Podoliei asupra Moldovei nu poate fi 
vorba. Dar poate fi vorba de o injlu- 
ență necontenită, aciivă, spornică, bine- 
făcătoare a Moldovei asupra Podoiiei. 

Vremea puterii militare moldoveneşti a 
trecut, ce e dreptul. Cetățile, care de la 
1624—cu singura excepţie a prădăciunii fă- 
cuie, împreună cu Cazacii, doritori de în- 
rudire domnească, de Hmilniţchi — n 'au să 
mai vadă Tatari, mai păstrează pircălabi, 
dar rolul lor de puternice străji la un hotar 
amenințat dispare tot mai mult. Polonii au 
stat din nou, cîţiva ani, în Hotin, iar după 
plecarea lor pacea domneşte şi aici. 

Dar energia naţională romiănească, o- 
prită de a se revărsa pe această cale, îşi 
caută o alta. De la un timp, ţerănimea 
fiind tot mai puţin liberă şi în Moldova, 
pe cînd odinioară ea primia săteni fugari de 
aiurea — din Podolia nu, fiindcă nu era de 
unde, dar din Pocuția, da —, boierii, cari 
nu mai sînt înnainte de toate nişte război- 
nici, încep a face, în proporţii mari, agri- 
cultură şi negoţ cu produsul unor moşii pe 
care şi le adaugă fără încetare şi le caută 
cu o deosebită rivnă şi pricepere. 

Era firesc însă ca, date fiind legăturile pe 
care aceşti Domni de ţară, din neamul Mo- 
vilă, le au cu Polonia Hatmanului Zamoyski, 
creatorul stăpinirii acestei nouă dinastii, pri- 
sosul de viață economică, de caracter 
agricol al Moidovei să se reverse, şi toi 
mai mult, peste Nistru. 

Incă de la stirşitul secolului precedent o 
samă de boieri şi chiar Domni, ca Petru 
Şchiopul, căutau să capete încetălenirea po- 
lonă şi, cu dinsa, proprietate de moşii în 
regatul polon, şi ei alegeau moşiile în acea 
Podolie, unde, pe un pămînt nou, li se 
deschidea un mai vast teren de activitate. 
Fără a mai insista asupra faptului că, de 

oare ce în aceste părţi ţerănimea era de 
mult supusă şerbiei, braţele erau mai uşor 
de găsit şi de întrebuințat decit în Moldova, 
unde vechiul ostaş nu şi-a părăsit aşa de 
răpede glorioasa lui libertate socială. 

Astfel un Luca Stroici, un Balica, un 
Costin, tatăl lui Miron, cronicarul — care de 
aceia, în pribegie, a învățat la şcoala ora- 
şului, atunci nou-nouţ, Bar—, ca şi toţi 
membrii familiei Movileştilor au putut intro- 
duce dincolo de hotarul răsăritean puternica 
viață de plugărie a ţerii lor moldoveneşti. 
Moşia lui leremia-Vodă Movilă la Ustie a 
fost una din cele mai bine lucrate în Polo- 
nia întreagă. 

Mai tărziu căsătoriile încheiate de fetele 
acestui Domn cu nobilii poloni din familiile 
Potocki, Coreţchi, Vişnievieţchi, cei doi din 
urmă aparţinînd unor vechi familii odată ru- 
seşti şi ortodoxe, au făcut să treacă ia străini 
aceste posesiuni. Dar, cînd alţi Moldoveni 
fură siliți de luptele politice a trece hotarul, 
un Moise Movilă, un Miron Barnovschi, 
mai apoi un Ştefan Petriceicu, gospodăria 
noastră din nou trecu şi ea graniţa aducind 
cu dînsa o cultură nouă. Să nu uităm şi 
acel apanagiu al Domniței Ruxanda, fiica lui 

Vasile Lupu şi soția lui Timuş Hmilnitchi, 
care făcu din Raşcov şi din părţile vecine 
un centru de adevărată civilisaţie (la Sobo- 
tov, ea zidi biserica Sf. Mihail si mănăstirea 
Sf. Ilie), pe cînd şi după crearea unei 
vagi Ucraine, fără administraţie şi fără ho- 
tare, prin revolta fericită a ţeranilor: şi a 
Cazacilor contra Poloniei, nu erau pe acest 
teritoriu podolean decit biserici catolice şi 
curți nobiliare arse ori biete sate trăind, cum 
ni-o arată călătorul Pavel de Alep, după 
1650, în condiţii cu totul primitive. Cu 
adevărat vie era numa. margenea Nistru- 
lui în partea care nu se mărgehia cu Ta- 
tarii; aici Rominii aveau, ca locuitori la 
vaduri, şi un tirg, al Dubăsarilor (cei cari 
trec cu dubasele, după vechiul sistem asiatic 
al Tatarilor). 


In acest cadru trebuie pusă Domnia și 
proprietatea lui Duca-Vodă în Ucraina 
„Cea mică“. 

Moştenirea lui Bogdan Hmilniţchi se sfär- 
mase. Căpitanii se închinau la Poloni ori, 
de la 1653, la Ruşii din Moscovia. Doro- 
şenco preferă să aibă un stăpîn mai de- 
părtat, la Turci, şi oştile Moldovei, ale Mun- 
teniei merseră ani de zile să cucerească şi 

să intärească această ţară (asediul Cehri- 
nului), şi Turcii ascultară cererea lui Duca 
venit la Poartă pentru înnoirea Domniei şi-l 
lăcură „gospodar al Ucrainei“, — de la 
Nistru la Bug —, cu dreptul de a numi 
un locţiitor. 

In memoriul nostru la Academie, Ucraina 
Moldovenească, am arătat cît de reală şi 
de binefăcătoare a fost această dominație, 
care a trecut, măcar de formă — Cazacii 
revollindu-se la 1683— şi la urmaşul lui 
Duca, Dimitrie Cantacuzino, cum o do- 
vedeşte titulatura din documente şi pe- 
cetea, pe care le reproducem şi aici. Un 
Raşcovean, lene Drăghinici, om al lui Do- 
roşenco (Arh. ist, II, p. 79), a fost aşezat 
ca Hatman ; sau făcut curţi domneşti la 
Țicanova, în fața Sorocăi, şi la Nimirov pe 
Bug, Bubul nostru; de sigur s'au înălţat şi 
biserici; avem unul din actele romăneşti 
care se redactau în Ucraina pentru ju- 
decăți. lar, în ce priveşte cultura, acela care, 
cum scrie cronica (Lefopisețe, II p. 216), 
„Stăpîniă şi Ucraina şi ţara Moldovei, Domn 
fiind cu trei tuiuri“, „la Nimirova au început 
a-şi face stupi, vaci, oi, pluguri de boi pre 
ia toate firgurile pe de ceia parte de 


EEE. a 


Nistru ; dară velniţă de horilcă, de bere şi 
de altele! Cumpăra miere şi domnească ce 
era, şi ducea la Ucraina, de făcea mieduri, 
de vindea. Şi—ori că avea gînd să se 
mute acolo, cum și era cuvînt între oa- 
menii lui, cum să părăsească Moldova şi 
să se mule cu toată casa lui la Ucraina 
şi de acolo să tragă ia Mosc, — Duca- 
Vodă gîndia că mare agonisită face casei 
sale cu Ucraina“ (îbid., p. 22). 

Dar — şi afară de mesele lui Duca, la 
care „polcovnicii se veseliau cît nu puteau 
sta, ci-i luau tovarăşii dei duceau pre la 
casele lor“ ibid., III, p. 78; v. şi p. 21) — 
Ucrainei, cu „casa“ sa, el i-a făcut, de sigur, 
„mare agonisită“. Urmaşul liber al lui Duca 
a fost, de altfel, — înlăturîndu-se clientul 
polon Cuniţchi — Rominul Movilă, care stă 
tot la Nimirov (II, p. 31). 


V. 
Hisirul în veacul al XVill-iea,. 


Cind Cazacii lui Cuniţchi se ridicară, la 
1683, contra regimului, turcesc, al lui Duca- 
Vodă, cind ei veniau la Chişinău să lege 
pact de alianţă militară cu oastea, răsculată 
în folosul creştinătăţii, a Moldovei, ei voiau 
să redea Podolia, fara dinire Nistru şi 
Bug, Poloniei care cedase Moscovei Chie- 
vul, dar nu era să-şi părăsească şi drepturile 
asupra păminturilor de dincoace de Nipru. 
Şi, cu toată înlocuirea celui d'intăiu şef prin 
Movilă, Polonii lui Sobieski îşi recăpătară o 
stăpînire din care-i înlăturase însăşi răscoala 
lui Bogdan Hmilniţchi şi, după încheiarea 
războiului cu Turcii, ei căpătau, la pacea de 
la Carlovăţ, şi capitala acestei provincii, 
Camenița, care de la 1672 se găsia în mîna 

Turcilor. Partea de jos însă räminea şi 
mai departe, până în Nipru, turcească. 

Dar această Podoiie polonă, care ţinea 
malul Nistrului numai până mai sus de 
Dubăsari, n'avu nicio adevărată adminis- 
frație şi nicio pază adevărată, întro ţară 
care ea insăşi navea nici administrație 
şi nici pază. Stăpîni erau de fapt proprie- 
tarii de pămînt, nobilii cari lucrau după voia 
lor, fără să se preocupe că fac parte dintr'un 
Stat şi că mai presus de interesele lor există 
acelea ale unei comunități politice. Şi nimeni 
mu încerca măcar să-i recheme la această 
conştiinţă. 

Din cînd în cînd oşti ruseşti treceau pe 
aici, ca la 1711, ca la 1738, pentru a pă- 
trunde în Moldova, ori se întorceau de acolo 
ca prin însăşi stăpînirea lor. Sau luptele in- 
terne, războiul dintre o „confederație“ şi alta 
prefăceau, cum sa întîmplat la 1768, cu 
tulburările provocate de contederaţia de la 
Bar, prin ciocnirile dintre „disidenţii“ orto- 
docşi, numeroşi aice, şi nobilimea catolică, 
întregul inut întrun cîmp al discordiilor 
civile. 

In fată, Moldova „Fanarioţilor“, fără im- 
portanță militară şi politică, păstra totuşi, 

toată complicata ei organisaţie veche, toată 
ordinea ei de Stat şi toată valoarea ei eco- 
nomică, la care se adăugiau, în ce priveşte 
legăturile cu districtele de peste Nistru, în- 
lesnirile ce resultau tireste din relația sa de 
vasalitate cu Turcii, față de jumătatea in- 
ferioară, rămasă a Sultanului pănă la 
1792, a Podo iei 

Aici în jos numele de sate erau şi la sfir- 
şitul veacului al XVIII-lea zăzărești, cum tă- 
tăreşti sînt şi numele apelor care se varsă 
în Bug. Intilnim pe harta lui Rigas de la 
1797 localitaţi ca Tusan-ova, Bogaz, Cic- 
ciali, Caciagan, Chiurciagan, Acchioiu, Ca- 
pitan-chioiu, etc. N cizn nume rusesc pănă 
la această dată. 

In sus, satele ruseşti arată mai adesea o 
colonisare recentă, pomenind pe întemeie- 
torul lor (Alexandrovca, Timonovca, etc.). 
Nume romăneşti lhpsesc în aceste locuri, dar 
avem siguranţa că zirgurile, în care. pro- 
prietarii poloni au adus, pentru cîştig, 
Evrei vînzători de rachiu, de kolircă, au 
o populație moldovenească, cu negustori 
mai bogaţi dintre acei Greci de demult, cari 
au dat pe un lani Drăghinici, poate şi pe 
un Stamatello. 

Precum ja Dubăsari, care e acum al Ha- 
nului Tatarilor şi încunjurat de sate tătăreşti 
(Condica lui Constantin Mavrocordat, ju- 
mătatea sec. al XVIII-lea, în „Studiile şi do- 
cumentele* mele, VI, no. 1258; cf. no. 
213), elementul romănesc represintă pe creş- 
tini, tot aşa e pentru Silibria, Mohilău, Ia- 
ruga, lampol, Raşcov, şi pentru unele din 
ele avem şi dovezi, pe care le vom pomeni. 

Să luăm întăiu Mohi:ău?, vestit pentru 
iarmaroacele sale, cele mai însemnate după 
ce încetaseră vechile iarmaroace de la Orheiu. 
Pe la 1740 tirgul avea organisatia celor din 
Moldova, cu şoliuz şi pirgari, şi şoltuzul de 
acolo se chema Burcă (no. 1282). Pe aici 
veniau negustori din Botoşani şi din alte 
oraşe ale noastre (n-le 34, 119). Căpitanul 
de Soroca îşi ţinea aici „namesnicul“, şi 
Domnul din laşi iua „vama Movilăului“ (n-le 
1957, 1563). Sirbii din împrejunmi îşi păş- 
teau vitele la noi (no. 1211). 

Mai interesant e însă că iarmarocul se 
ținea în Moldova, în față cu Movilăul, 
la satul cantacuzinesc Budele. Cetim, de 
fapt, în condica domnească pe care ne spri- 
jinim. „Budele, pre care se face iarmaro- 
cul Movilăului pă obiceiu* (no. 483). De 

la o vreme li sa zis Budelor şi „satul Mo- 
vilău “ (Doc. Callimachi, II, p. 95; cf. I, p. 
484; II, 250-1). Se „strigau“ de la laşi „iar- 
maroacele Movilăului“ (no. 1069). 

Aşa era la Raşcov, aşa' era la Vasilcău, 
în fată cu Soroca, pe unde mergea drumul 
de poştă la Nijna şi de aici la Petersburg 
(Condica, n-le 113, 856, 998), aşa era la 
Silibria. Peste toate aceste vaduri nu vehiau 
negustori mai mari poloni, ci numai precu- 
peţi evrei, iar ai noştri făceau negoţ de 
Cazaclii (la Cazaci) pănă în adincul Rusiei. 

In astfel de condiţii nu e de mirare că 
podurile erau, pretutindeni, ale Moldovei, 
ale boierilor cari-şi aveau moşiile pe malul 
romănesc al apei. Astiel, hirtiile păstrate, 
intro nepreţuită condică, ale administraţiei 
tui Constantin-Vodă Mavrocordat, în preajma 
anulul 1750, ni spun că podul de la „vadul 
Movilăului“. este în sama căpitanului de So- 
roca (no. 95). Vadul Jorăi avea păzitori mol- 
doveni, „slujitori de la vad de la Jora“ (no. 
922). Străjeri păzesc şi la Silibria, dincolo, 
şi întîlnim un cas cînd un om din Moldova 
vrînd să fugă „în Ţara Leşească“, „l-au prins 
străjerii de la Sălibrie şi l-au dus la nemes- 
nicul de la Movilău, şi l-au ţinut nemesnicul 

acolo 27 de zile“ (no. 608). Podul e acolo 
moldovenesc ca şi podul şi „luntrea ce 
umblă preste apă“ la Movilău (n-le 482, 
484). | 

Mai mult, morile plutitoare, „moiile pe 
tumbaze“ (dubase, îmi spune d. V. Bogrea) 
erau ale Moldovei, și Vodă stringea „dajdea“ 
lor pe Nistru ca şi pe Siretiu şi pe Prut, 
indiferent dacă moara era „boierească, ori 
mănăstirească, ori furcească“ (no. 83). 

De aici uese—consecintă măcar a stå- 
pînjrii lui Duca-Vodă în Ucraira—domi- 
nația noastră asupra cursului întreg al 
Nistrului, orice ar fi prevăzut tratate, pe 
care Polonia nu era în stare să le menţie, 
în ajunul împărțirii sale. 

Aceasta o şi arată scrisoarea lui Constantin- 
Vodă Mavrocordat către Marele-Căpitan de 
Soroca, în care întilnim acest pasagiu de o 
nepreţuită însemnătate, pe care deci îl re- 
producem în întregime, ca să se vadă că la 
1750 noi păstram, de şi căzuţi în atîrnare 
fată de Turci, drepturile noastre de la 1400: 
„Măcar că sînt apele gospod (ale Domniei) 
iar malul este moşenesc (al proprietarului) 
Si cîte poduri vor moi fi pe prunduriie 
Nistrului, pe apă, de iasta parte, de ja 

hotarul Hotinului pănă la al Florheaiului 
(Orheiului), tot în seama ta să fie. Insă 
cei cu moşiile fără parte nu vor fi“ 

E vorba, cum se vede, nu de Nistrul tă- 
tăresc, din jos, unde era Hanul sau Hatmanul 
lui de la Dubăsari—— care el continuă aici 
datina de la Duca-Vodă —, ci de Nistrul 
polon, de cel dintre Hotin — acum cetate 
turcească (de la 1713) — şi Orheiu, unde, 
spune răspicat scrisoarea: „apele sînt gos- 
pod". Numai la 1765, cînd cutare nobil 
polon cerea el tot Nistrul, în locul unde 
avea moşii, cu podurile şi vadurile, un Domn 
mai puţin pretentios, Grigore Ghica, reclamă 
numai, conform tratatului de la Carlovăţ, 
jumătate din Nistru (Doc. Callimachi, 
II. p. 356; cf. pp. 188-9). 

Dar Nistrul moldovenesc de pe la 1750 
nu explică decit presenţa elementului romă- 
nesc pe tot malul cellalt, afară de acea re- 
giune, odată tătărească, unde Rusia, /uînd 
Podolia la 1792, prin împărțirea Poloniei, 
a strecurat elemente de colonisare. Rominii de 
la Elisabetgrad, din margenea Crimeii, etc., 
cer o altă explicaţie. 


VI. 


Colonisările. 


In tot timpul cit legăturile Moldovei au 
fost aşa de multe şi de însemnate peste 
Nistru, de-a lungul apei şi ceva mai de- 
parte, o populaţie romănească sa strecurat 
acolo. Am văzut-o pe basa documentelor 
în tirguri, pe care se poate zice ca ea — şi 
elementele greceşti, aproape desnaţionalisate, 
în legătură cu noi — le-a creat. Acelaşi lucru, 
în proporţii pe care nu le putem fixă, fiindcă 
atenția contemporanilor nu se îndreaptă a- 
supra vieţii rurale, s'a petrecut şi în ce pri- 
veşte satele. 

Numele de localităţi din harta de la 1797 
nu trebuie să ne înşele. Ele s'au schimbat 
de mai multe ori. Şi, în acele împrejurări 
de nesiguranță pe care le-am descris, multe 

din aşezări dispăreau prin lupte şi jafuri 
pentru ca altele, venind în locul lor cu o 
altă populaţie, să poarte şi alte numiri. N'ar 
fi greu să se citeze casuri: am avut mai sus 
unul aşa de interesant ca Budele care au 
devenit un „Movilău”“. 

Fapt este că osfăzi Nistrul e mărgenit 
și pe malul stîng de sate romăneşii şi că 
ele se întimpină şi pănă în adîncul jerii, 
avind nume vădit mai vechi decit atitea 
sate ruseşti de colonisare. Pomenim: Strimba, 
Peşteana, Piscul-Lung, Mălaieşti, Floarea (>). 
Gheorghieşi, Jugastru, Plosca, Perişor, Gră- 
dimţa, lancul, Virtejeni. Valea-Adincă, Pise- 
revca-Romănească, Moldovea, Vadul Turcu- 
lni, Molochiş, Zozuleni, Botăşeni, Pietroşi, 
Doi Bani (?), Sărăţei, etc.!. lar harta de la 
Gotha din 1917 a lui Langhans (în „Peter- 
mann's Mitteilungen“) presintă între Nistru 
şi Bug o serie de şerpuiri spre Nord-Ost 
avînd basa la Dubăsari şi înnaintind peste 
Balta pănă la Sofievca, o massă compactă 
care, la Sud, merge de la Grigoriopol (fun- 
dația lui Grigore Potemchim) pănă la altă 
colonie din vremea Ecaterinei, Tiraspol, spre 


1 Harta d-lui Traian Georgescu. V. in adaus lista d-lui 
Burada (1918). 

a se prelungi, după Tiraspol, pănă la Maiac, 
pe limanul Nistrului, aruncînd o şuviţă spre 
Nord-Ost. Aceasta afară de largi pete cu 
care e sămănat şi feriforiui de peste Bug. 

Pentru a se strămuta o populaţie romă- 
nească în aceste părţi au contribuit apoi şi 
alte împrejurări. Cind gospodăria lui Duca- 
Vodă sa întemeiat în Ucraina, nu e de 
crezut că ea a întrebuințat localnici, Ca- 
zaci bătăuşi, beţivi şi fără astimpăr, inca- 
pabili de o săatornică ocupaţie paşnică. O 
parte măcar din aceşti agenţi ai unei culturi 
nouă, superioare, au trebuit să fie aduşi din 
Moldova însăşi, dindu-li-se aici păminturi, 
care trebuiau Să-i reţie prea mult pentru ca 
încetarea stăpinirii moldoveneşti să-i poată 
deslipi, după ciţiva ani de muncă. 

S'a întîmplat pe urmă ca boieri pribegi 
de la noi, de pe urma relaţiilor trădătoare 
ce avuseră cu  Muscalii lui Petru-cel-Mare, 
să fie aşezaţi în Ținuturile Rusiei, unde se 
adăpostiseră. Avem a face deci cu moșii 
româneşti dincolo de Bug şi de Nipru 
Chiar, căci Podolia, cea turcească şi cea po- 
lonă aproape în acelaşi timp, au ajuns supt 
stăpînirea Ţarilor abia la 1792. 

Astfel s'a făcut proprietar de pămînt în 

Rusia un Toma Cantacuzino, de la Munteni 
(la Pereiaslavl), apoi, puțin mai tärziu, — 
întăiu lîngă Harcov, pe treisprezece sate, 
apoi lingă Moscova, pe cinzeci — Dimitrie- 
Vodă Cantemir din Moldova, la capătul a- 
venturii sale creştine, de la care aşteptase 
atila mărire şi care acuma îi dădea numai 
cuibul străin al oploşirii sale. S'au creat 
atunci şi exploatări agricole nouă, şi, astfel, 
există în Rusia şi o Cantacuzinovea. Şi, cu 
toate că în valoarea donaţiunilor ce li făcuse, 
pentru a-i despăgubi în'ru cîtva, Petru cel- 
Mare întrau şi mile de şerbi ruşi, buni mun- 
citori de ogoare, trebuie să se admită că 
dintr'un alaiu ca al lui Cantemir au ramas 
elemente printre locuitori, chiar dacă ele erau 
menite să se piardă între vecinii, mai nu- 
meroşi, de alt neam, 

Masse mari de Moldoveni au fost însă 
mutate de Ruşi prin socotinţa generalilor 
sau după ordine de la Petersburg —şi pentru 
a-i cruța de răzbunarea tătărească şi turcească, 
dar, înnainte de toate, pentru a colonisa 
noi provincii pustii — cu prilejul războaielor 
contra Turcilor care au urmat celui din 1711. 

Vorbind de retragerea Moldovenilor de 
atunci în Rusia, peste Podolia polonă, Ne- 

culce (p. 334) spune că la 1711 „de Ia Țara 
Căzăcească pănă la Harcov, cale de două 
zile, era un cîmp pustiu, şi acest cîmp este 
şleahul Tatarilor cînd pradă de la Crim“. 
Astfel de teritorii trebuiau să fie prefă- 
cute acum în Ţinuturi roditoare, capabile 
de a hrăni Vistieria noii Impărăţii, care pe 
încetul ajunse a izgoni pe Tatari din această 
lature a ei de Miazăzi. 

Cînd generalul Münnich a părăsit Mol- 
dova, în 1739, el luă deci hotărîrea de a 
duce acolo pe cît mai mulţi din aceşti creş- 
tini dintro seminţie aleasă şi deosebit de 
cu pricepere la lucrul ogoarelor. Am mai 
citat, din Memoriile lui Trenck, ofiţerul german 
care întovărăşia pe acest şef german (v. n-l 
70), mărturisirea că, pe lîngă atitea fete atrase 
la joc, închise şi apoi duse în Rusia, „ia 
plecarea oştii ruseşti zofi soldații primiră 
ordinul expres de a präda fara şi de a 
lua cu Sine oameni şi vile. Și în urma 
acestei porunci au fost duşi în Rusia peste 
o sută de mii de supuşi turci“. Şi Con- 
dica lui Constantin Mavrocordat aminteşte 
şi ea această mutare făcută din ordinul feld- 
mareşalului,—pentru Moldoveni un „fărmar- 
şant“ (n-l 68). E vorba de copile luate de 

„oarda moschicească“, de locuitori plecaţi 
cu ei, de prăzi care precedau desțerarea 
(n-le 386, 393, 397, 411, 506, 1660 şi 
1685). Oamenii erau duşi şi cu vitele lor, 
spune Neculce (p. 412), care găseşte aceste 
accente duioase: „La purcesul lui Minih 
trimes au de au robit mulți oameni din 
Jinutul Hotinului şi de pe margenea Cer- 
năuţilor şi i-au trecut, cu femei cu copii, 
la Mosc, şi-i împărtia pre oameni ca pre 
dobitoace : unii lua bărbaţii, alţii femeile, 
alţii copiii... Bogate şi multe lacrimi era, cît 
se auzia glasurile la cer.“ , 

In războiul de la 1769-74, contele Panin, 
atotputernicul ministru al Ecaterinei a H-a, 
era de părere că s'ar putea transplanta toata 
populația amînduror Principatelor (Actele 
și fragmentele noastre, Il, p. 61), şi pro- 
iectul apare de două ori (ibid., pp. 69—70). 
Dacă el n'a fost adus la îndeplinire, unul 
din noii boieri fugari, Mihai Cantacuzino, 
din Bucureşti, căpătă o moşie de 2.000 de 
şerbi lingă Movilău, cum se pare că mai tărziu 
colonelul Balş avea păminturi la Dubăsari. 

Mai însemnată a fost în sfirşit opera de 
colonisare după al patrulea războiu ruso- 
turc, în 1792, cînd iarăşi Moldova trebui 

să fie părăsită. Se căută— nici mai mult 
nici mai puţin — să se refacă Ucraina lui 
Duca, între Nistru şi Bug, ca „Moldovă 
Nouă", supt acest titlu chiar. Şi după în- 
cheiarea păcii din laşi, cît s'au scurs oştile, 
ele au adus atita lume, încît se spunea că 
au fost aşezate acolo „donă treimi din lo- 
cuitorii Moldovei”. Era vorba să li se dea 
şi autonomie, cu Domnul silit a fugi în 
1787 din causa legăturilor sale cu Turcii, 
Alexandru loan Mavrocordat (ibid. p. 341). 


lată deci prin ce lung proces secular s'a 
creat această viaţă romănească din Ucraina 
de astăzi. Şi, dacă ar exista dovezi istorice 
tot aşa de multe şi de precise, am fi vorbit 
şi de aşezarea, totuşi sigură, a aceior Mo- 
Cani din Ardeal, cari la hotarul Crimeii 
au făcut acelaşi lucru ca şi în Dobrogea: 
Sau aşezat ca săteni creștini plugari în 
mijlocul păgînilor străini de agricultură. 

Incheind, vom face o ultimă observaţie: 
pretutindeni, ai noștri Sau fixat ca întăi 
cotonisatori în păminturi pustii şi nelu- 
crate, aşa încît ei represintă basa însăşi a 
populaţiei şi elementul creator al vieţii ci- 
vilisafe. 


ANEXE 


O dovadă documentară, 


De ce ai noştri nu treceau în Podolia, 
ne lămureşte acest act, care cuprinde răs- 
punsul boierilor la o întrebare a Domnului, 
făcută în 1827, cu privire la categoriile de 
străini pripăşiţi cari se pot extrada (Condica 
de străini a, lui Costachi Negruzzi ; manus- 
cript). 


„Prin luminată ţidula Irinălţimii Voastre din 
5 a următoarii luni ni să poronceşti ca să luăm 
în bagare de samă adesăle reclamaţii ce să fac 
pentru slobozire a multor famelii lăcuitori din 
țara aceasta spre a mergi piste hotar, supt cuvînt 
că ar fi strămutați de la megieşitele locuri a 
streine stăpîniri, şi să socotim chipul mărginirii 
ce să cuvine pentru aceasta, lămurind care să 
cuvine să să cunoască de fugari pentru a se da 
piste hotar. 

Deci, după luminată porunca, întru adunare 
noastră la Sin. Mitropolie, luînd aminte asupra 

aceştii pricini, ne cunoaştem datori a arăta şti- 
inta ce avem că rinduiala din învechime au urmat 
a nu să da înnapoi strămutaţii de piste hotar de 
la streine stăpîniri, precum nici acei strămutați 
de aice în acele locuri, şi oricare Sau întăm- 
plat a să strămuta de asămine au rămas fără a 
să mai întoarce la urma lor, afară numai de de- 
zertori, care aceştiia urmează a să cerceta şi prin 
Visterie şi prin departament, şi căţi să dovidesc 
de acest feliu să dau la urma lor înnapoi, şi a- 
fară din Ţiganii acie pentru care fugind piste 
hotar au fost toidiauna dreptate şi la o parte şi 
la alta a-i ceri şi ai lua înnapoi, fiind încă un 
aşăzâămănt de la 1797, alcătuit de acest feliu 
pentru podanii pameşnicilor leşi de a să da în- 
napoi peste Nistru aci după întâmplări fasiţi 
şi veniţi în Moldova, că niște robi ai lor, după 
care urmase a să întoarce şi de piste Nistru Ji- 
ganii câți Sar fi întâmplat a fugi de aice. 
Acest fel fiind rânduiala şi obiceiul ce din în- 
vechime s'au păzit a nu să da înnapoi lăcuitorii 
strămutați de la streine stăpîniri afară numai de 
acei adivaraţi dezertori oşteni şi Ţigani, precum 
S'au zis, ar îi de cuviinţă ca tot această urmare 
să să păzească şi de acum înnainte, Şi, întru 
aceasta alcătuindu-să a noastră socotinţă, nu 
iipsim a înştiinţa. 1827, Sept. 22. 
A Innălţimii Voastre smerit rugătoriu, 
Veniamin Mitr, Moldy. 


Plecaţi slugi: Grigoraş Sturza Logit, Sturza 
Logift., lordachi Roset Vist, Theodor Balş Vel 

Logi, Catargiu Vist,, Costachi Canta Vist., Ne- 
culai Dimachi Vornic, Calimah Vel Vornic, Con- 
standin Paladi Hat., Dracachi Roset Vornic, Cru- 
penschi. Vornic, loan Pâladi Vel Vornic, Costin 
Catargiu Vel Vornic, Ştefan Roset Vornic, Vasile 
Roset Vornic, Theodor Balş Vel Post., loan Ne- 
culce Vornic, Sandu Crupenschi Vornic, Petrachi 
Sturza Vist. 

S au trecut în condica supt n-o 87, fila 318. 


Theodor Gaşpar, Sărdar “ 


Ţeranii noştri, „vecini“ fără pămînt, dar 
declaraţi solemn, de Constantin-Vodă Ma- 
vrocordat, cu treizeci de ani mai înnainte, 
oameni absolut liberi, nu voiau să cadă între 
„podanii“ robi ai seniorilor poloni. 


H. 


Romînii de peste Nistru şi d. 
Th. Burada. 


Nu putem încheia notele despre Rominii 
de peste Nistru fără a pomeni de acel harnic 
cercetător, absolut desinteresat, dus numai 
de iubirea lui pasionată pentru neam, care, 
scotocind urme romăneşti pretutindeni, din 
Moravia pănă în Asia Mică, a descris cel 

d'intăiu satele „moldoveneşti“ din adincul 
Rusiei, d. Th. Burada. 

La 1893, în broşura „O călătorie în sa- 
tele moldoveneşti din gubernia Cherson“ 
(laşi 1893), d-sa, informat de călugărul David 
de la Prodromul Athosului, înfăţişează satele 
lasca, Grădiniţa (800 de case), Sevărtaica, 
Belcauca (100 de case), pe calea spre Ovi- 
diopol. 

D. Burada citează apoi: Mălăieştii, Floarea, 
Tei, Coşarca, Slobozia, Buturul, Perperiţa, 
Goiana, Siclia, Corotna, Cioburceni (din ve- 
chiul Ciobirciu basarabean, pe limanul Nis- 
trului, care avea pănă la 1538 şi pircălab), 
Speia, Caragaciu, Taşlic, Doroţcaia, Voz- 
nisensca (pe Bug), Moldavea, şi confirmă 
Cantacuzinovyca. 

De aici şi elementul orăşenesc în Tiraspol 
şi Grigoriopol, ca şi la Ocna, Pavlovca, Ana- 
niev, etc. 

Lîngă Elisavetgrad („tirgul Lisaveta“) — 
despre care regiune ni-ar putea povesti azi 
pribegii ardeleni din 1917—sînt „roate“ mi- 
lităreşti de locuinţă, |—XII (deci cei mutaţi 
de Münnich sau de Potemchin). Afară de 
cei din Crimeia şi de strămutaţii pe cale ad- 
ministrativă în Caucas. 


MES Pi 


Se aminteşte că, în unele părţi (ca şi pe 
la Hotin) femeile poartă un fes alb. E vorba 
de elementele venite din raialele lurceşii 
ale Basarabiei. Colinde care pomenesc de 
„coarne măluite“, boite, arată o origine ar- 
deleană, (malen, germ.: a văpsi). „Dealul 
Gararăului“ e Gura-Riului, lingă Sibiiu. Tot 
aşa cînd „băinuieşte“. înseamnă „se scaldă“, 
ardelenism. 


In „O călătorie la Rominii din Kamenitz 
Podolsc“ (din „Arhiva“ pe 1906), d. Burada 
semnalează aşezarea unui Cantacuzin mun- 
tean, fiul lui Ştefan-Vodă, aventurierul Ru- 
dolf — care e îngropat la Sf. loan din Ca- 
meniţa (murise la Lescovăţ în 1761) — la 
moşia Bahtîn în Podolia. Cu acest prilej dă 
lista aceasta de sate romăneşti: Lescovăţ, 
Ruda, Ivaneţ, Rogozna, Studeniţa, Uşiţa, Lip- 
ciani, Serebria, Buga, Coşniţa, Gruşca, Ocniţa, 
Camenca, Lăpuşna, Sărăţei, Rîbnița, Botu- 
şani, Pietrosul, Slobozia, Domnița (Ruxanda 
a lui Vasile Lupu), Balta, Moşneagul, Se- 
nina, Bursucul. 

In sfîrşit d-sa sa ocupat de Rominii de 
peste Nistru în Anuariul secţiei laşi a Ligei 
Culturale pe 1902, pp. 33—71. 

